5ί9Π3ΐυΓβ ΝοΙ 
νβπίίβς^.^ \ 



Οι 9 ίυΐΐν ?ΐ9Πθϋ 6γ I 
ΤίίθούοΓοε Μουπτα)Βπ5 
ΡβΙθ: 2007.02.1^4:44:18 
ΕΕΤ Γ 

Ρθ35θπ: δίβΠθο ΡϋΡ 
(θΓηΟθίΙιΙθίΙ) | 

ΙοοΒίΐοη: Αϋτβ|5, ΕΙΙίπϊΚο 
Τνρο0Γ3ίίο 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 15 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Κήρυξη έκτασης ως αναδασωτέας στη θέση «Προ¬ 
φήτης Ηλίας - Προαστείου», Περιφέρειας Δήμου 
Πατρέων, Ν. Αχαΐας. 1 

Κήρυξη ως αναδασωτέας έκτασης εμβαδού μηδέν 
κόμμα εκατόν πενήντα δύο (0,152 στρεμ.) στη θέση 
«Λουριά», Δημ. Διαμερίσματος Βάτου, περκρ. Δή¬ 
μου Παρελίων Ν. Κέρκυρας. 2 

Κήρυξη ως αναδασωτέας έκτασης συνολικού εμβα¬ 
δού έξι κόμμα εννιακόσια είκοσι τέσσερα (6,924) 
στρεμ. στη θέση «Δένδρα-Μπυρού», περκρ. Κοινό¬ 
τητας Ερείκουσας Ν. Κέρκυρας. 3 


Έγκριση του εφαπτόμενου χώρου, στον χώρο της 
προτεινόμενης θέσεως ΒΚ1 και βορειοανατολι¬ 
κά αυτής για την εγκατάσταση του βιολογικού 
σταθμού επεξεργασίας και καθαρισμού λυμάτων 


του Δήμου Σιάτιστας. 4 

Έγκριση του προτεινόμενου χώρου ΒΚ2 για την εγκα¬ 
τάσταση του βιολογικού σταθμού επεξεργασί¬ 
ας και καθαρισμού λυμάτων των Δ.Δ. ΓΑΛΑΤΙΝΗΣ 
ΕΡΑΤΥΡΑΣ ΚΑΛΟΝΕΡΙΟΥ ΔΗΜΟΥ ΑΣΚΙΟΥ. 5 

Καθορισμός αποδέκτη και ειδικοί όροι διάθεσης 
των αποβλήτων των ελαιοτριβείων Νομού Λέ¬ 
σβου . 6 


ΑΠΟΦΑΣΕΙ Σ 

Αριθμ. 5298 (1) 


Κήρυξη έκτασης ως αναδασωτέας στη θέση «Προφή¬ 
της Ηλίας - Προαστείου», Περιφέρειας Δήμου Πα¬ 
τρέων, Ν. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 117 παρ. 3 του Συντάγματος της Χώρας. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 186/30.6.1998 απόφαση Γ ενικού Γ ραμ- 
ματέα Περιφέρειας Δυτικής Ελλάδας «Άσκηση αρμοδι- 


24 Ιανουάριου 2007 

οτήτων Γ ενικού Γ ραμματέα Περιφέρειας Δυτ. Ελλάδας 
επί θεμάτων Δασικών και μεταβίβαση του δικαιώματος 
υπογραφής στους Προϊσταμένους Υπηρεσιακών Μονά¬ 
δων της Περιφέρειας». 

4. Τις διατάξεις του ν.998/1979 «Περί προστασίας των 
Δασών και των δασικών εκτάσεων» και συγκεκριμένα: 

α) Του άρθρου 41 παρ. 1, όπως συμπληρώθηκε με τον 
ν.3208/2003. 

β) Του άρθρου 38 παρ. 2 ν.998/1979. 

γ) Του άρθρου 70 παρ. 3 του ν.998/1979, όπως αντικα- 
ταστάθηκε με τον ν.3208/2003. 

5. Τις σχετικές δ/γές του Υπουργείου Γεωργίας. 

6. Την υπ’ αριθμ. 11862/5.12.2006 πρόταση του Δασαρ¬ 
χείου Πατρών «Περί κηρύξεως εκτάσεως ως αναδασω¬ 
τέας» συνολικού εμβαδού 2.300 τ.μ. στη θέση «Προφήτης 
Ηλίας - Προαστείου», Περιφέρειας Δήμου Πατρέων, Ν. 
Αχαΐας, αποφασίζουμε: 

Κηρύσσουμε ως Αναδασωτέα, με σκοπό την αποκα¬ 
τάσταση με φυσική αναγέννηση ή τεχνητή αναδάσω¬ 
ση τη δασική βλάστηση που καταστράφηκε παράνομα, 
τη δημόσια δασική έκταση από αείφυλλα πλατύφυλλα 
(πρίνους, σχίνους, αγριελιές, σπάρτα), εμβαδού (δύο 
χιλιάδες τριακόσια τ.μ.), στη θέση «Προφήτης Ηλίας 
-Προάστειο», Περιφέρειας Δήμου Πατρέων, Ν. Αχαΐας, 
π οποία προσδιορίζεται από τα στοιχεία Α, Β, Γ, Δ, Ε, Ζ, 
Η, Θ, I, Κ, Λ, Μ, Ν, Α όπως αυτά φαίνονται στο συνημμέ¬ 
νο τοπογραφικό διάγραμμα κλίμακας 1:1000 το οποίο 
αποτελεί αναπόσπαστο μέρος της απόφασης αυτής 
και έχει όρια: 

Βόρεια: Με Δημόσια Δασική έκταση. 

Νότια: Με Δημόσια δασική έκταση και αγρό 

Ανατολικά: Με Δημόσια Δασική έκταση και αγρό 

Δυτικά: Με Δημόσια δασική έκταση και αγρό 

Η παρούσα ισχύει μετά τη δημοσίευση της στον 
Δήμο Πατρεών, σύμφωνα με το άρθρο 37 του 
ν.3200/1955. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 27 Δεκεμβρίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

Αριθμ.οικ 17344 (2) 

Κήρυξη ως αναδασωτέας έκτασης εμβαδού μηδέν κόμ¬ 
μα εκατόν πενήντα δύο (0,152 στρεμ.) στη θέση «Λου¬ 
ριά», Δημ. Διαμερίσματος Βάτου, περιφ. Δήμου Πα¬ 
ραλίων Ν. Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

Τις διατάξεις: 

1. Του άρθρου 117 παρ. 3 του Συντάγματος 

2. Του ν.3200/1955 περί διοικ/κης αποκέντρωσης όπως 
τροποποιήθηκε και συμπληρώθηκε μεταγενέστερα με 
το ν.δ. 532/1970. 

3. Τον ν.2503/30.5.1997 «Διοίκηση, οργάνωση, στελέ- 
χωση της Περιφέρειας κ.λπ.». 

4. Του ν.998/1979 «περί προστασίας των δασών κ.τ,λ.» 
και ειδικότερα α) του άρθρου 41 παρ. 1 β) του άρθρου 
38 παρ. 1 όπως τροποποιήθηκαν μέχρι σήμερα. 

5. Του ν.3208/2003. 

6. Τις διαταγές του Υπουργείου Γεωργίας: α) 
160417/1180/8.7.1980, β) 182447/3049/24.9.1980. 

7. Την υπ’ αριθμ. πρωτ. 1099/26.10.2004 δ/γή Υπ. Αγρο¬ 
τικής Ανάπτυξης και Τροφίμων. 

8. Την υπ’ αριθμ. οικ. 3029/8.3.2005 απόφαση Γ.Γ.Π.Ι.Ν 
με θέμα «Παράταση προθεσμίας κήρυξης εκτάσεων ως 
αναδασωτέων» 


9. Την υπ’ αριθμ. 16751/1.12.2006 πρόταση της Δ/νσης Δα¬ 
σών Κέρκυρας σχετικά με την κήρυξη ως αναδασωτέας 
της αναφερόμενης στο θέμα έκτασης αποφασίζουμε: 

Κηρύσσουμε ως αναδασωτέα την παραπάνω δασικού 
χαρακτήρα έκταση, εμβαδού μηδέν κόμμα εκατόν πε¬ 
νήντα δύο (0,152) στρέμματα. Η έκταση αυτή βρίσκεται 
στη θέση «Λουριά», Δημ. Διαμερίσματος Βάτου, περιφ. 
Δήμου Παρελίων Ν. Κέρκυρας, απεικονίζεται με στοιχεία 
(Α,Β,Γ,.,.,Η,Α) στο προσαρτημένο στην παρούσα απόφαση 
μας Τοπογρ. Διάγραμμα και έχει όρια: 

Βόρεια: Κατοικημένη περιοχή. 

Νότια: Δασικού χαρακτήρα έκταση. 

Ανατολικά: Δασικού χαρακτήρα έκταση. 

Δυτικά: Δασικού χαρακτήρα έκταση. 

Σκοποί της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσης της για άλλη χρήση και 
η αποκατάσταση της καταστραφείσας από παράνομη 
εκχέρσωση δασικής βλάστησης, αποτελούμενης από 
πουρνάρι, σχοίνο και κυπαρίσσι, η οποία έγινε μεταξύ 
Ιουλίου και Οκτωβρίου του 2006 και διαπιστώθηκε στις 
19.10.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 6 Δεκεμβρίου 2006 

Ο Γενικός Γραμματέας Περιφέρειας 
ΣΩΤΗΡΙΟΣ ΒΟΣΔΟΥ 

Αριθμ. οικ. 12059 (3) 

Κήρυξη ως αναδασωτέας έκτασης συνολικού εμβαδού 
έξι κόμμα εννιακόσια είκοσι τέσσερα (6,924) στρεμ. 
στη θέση «Δένδρα-Μπυρού», Περιφ. Κοινότητας Ερεί- 
κουσας Ν. Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

Τις διατάξεις: 1. Του άρθρου 117 παρ. 3 του Συντάγ¬ 
ματος 

2. Του ν.3200/1955 περί διοικ/κης αποκέντρωσης όπως 
τροποποιήθηκε και συμπληρώθηκε μεταγενέστερα με 
το ν.δ.532/1970. 

3. Τον ν.2503/30.5.1997 «Διοίκηση, οργάνωση, στελέ- 
χωση της Περιφέρειας κ.λ.π.» 

4. Του ν.998/1979 «περί προστασίας των δασών κ.τ.λ.» 
και ειδικότερα α)του άρθρου 41 παρ. 1 β)του άρθρου 38 
παρ. 1 όπως τροποποιήθηκαν μέχρι σήμερα 

5. Του ν.3208/2003. 

6. Τις διαταγές του Υπουργείου Γεωργίας: α) 
160417/1180/8.7.1980, β) 182447/3049/24.9.1980. 

7. Την αριθμ. πρωτ. 1099/26.10.2004 δ/γή Υπ. Αγροτικής 
Ανάπτυξης και Τροφίμων. 

8. Την αριθμ. οικ. 3029/8.3.2005 απόφαση Γ.Γ.Π.Ι.Ν με 
θέμα «Παράταση προθεσμίας κήρυξης εκτάσεων ως 
αναδασωτέων» 

9. Την αριθμ. 11309/28.8.2006 πρόταση της Δ/νσης 
Δασών Κέρκυρας σχετικά με την κήρυξη ως αναδα¬ 


σωτέας της αναφερόμενης στο θέμα έκτασης απο¬ 
φασίζουμε: 

Κηρύσσουμε ως αναδασωτέα την παραπάνω δα¬ 
σικού χαρακτήρα έκταση, εμβαδού έξι κόμμα εννια¬ 
κόσια είκοσι τέσσερα (6,924) στρέμματα. Η έκταση 
αυτή βρίσκεται στη θέση «Δένδρα-Μπυρού», Περιφ. 
Κοινότητας Ερείκουσας, Ν. Κέρκυρας, απεικονίζεται 
με στοιχεία (Α,Β,Γ,.,.,Ρ,Σ,Α) στο προσαρτημένο στην 
παρούσα απόφαση μας Τοπογρ. Διάγραμμα και έχει 
όρια: 

Βόρεια: Δασικού χαρακτήρα έκταση- Αγροτικού χα¬ 
ρακτήρα έκταση. 

Νότια: Δασικού χαρακτήρα έκταση. 

Ανατολικά: Δασικού χαρακτήρα έκταση- Ρέμα. 

Δυτικά: Αγροτικού χαρακτήρα έκταση. 

Σκοποί της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσης της για άλλη χρήση και 
η αποκατάσταση της καταστραφείσας δασικής βλάστη¬ 
σης, από παράνομη αποψίλωση, η οποία διαπιστώθηκε 
στις 30.6.2006 και από πυρκαγιά, η οποία κατεστάλη 
στις 8.4.2006, αποτελούμενης από κουμαριά, σχοίνο, 
σπάρτο και ρείκι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα 5 Σεπτεμβρίου 2006 

Ο Γενικός Γραμματέας Περιφέρειας 
ΣΩΤΗΡΙΟΣ ΒΟΣΔΟΥ 




ΟΠΟΓΡΑΦΙΚΟ ΔΙΑΓΡΑΜΜΑ ΧΑΡΤΗΣ ΠΡΟΣΑΝΑΤΟΛΙΣΜΟΥ 

Αναδασωτέας Έκτασης Εμβαδού ( 6,924 ) στρεμ. Κλίμακα 1:5000 

στη θέση" Δένδρα-Μττυρού " Περιφ. Κοινότητας_ 

Ο ΔΙΝΤΗΣ ΔΑΣΩΝ ΣΩΤΗΡΙΟΣ ΒΟΣΔΟΥ 

Αριθμ. ΔΥ & ΚΠ/8895 (4) 

Έγκριση του εφαπτόμενου χώρου, στον χώρο της προ- 
τεινόμενης θέσεως ΒΚ1 και βορειοανατολικά αυτής 
για την εγκατάσταση του βιολογικού σταθμού επε¬ 
ξεργασίας και καθαρισμού λυμάτων του Δήμου Σι¬ 
άτιστας. 


Ο ΝΟΜΑΡΧΗΣ ΚΟΖΑΝΗΣ 


Έχοντας υπόψη: 

1. Τον ν.2520/1940 περί Υγ. Διατάξεων. 

2. Τους ν.2218/940 και 2240/1994 «περί Ν.Α.». 

3. Την Υγ. Διατ. Ε1β/221/1965 (ΦΕΚ 138/Β') όπως έχει 
τροποποιηθεί μεταγενέστερα «περί διαθέσεως λυμάτων 
και βιομηχανικών αποβλήτων». 

4. Το ν.2307/1995 «περί μεταβίβασης αρμοδιοτήτων». 

5. Την ΥΠ.Α. 46399/1352/1986 (ΦΕΚ 438/Β') «Απαιτούμενη 
ποιότητα επιφανειακών νερών» 

6. Την υπ’ αριθμ. 552/1984 (ΦΕΚ 115/Β') κοινή απόφαση 
Νομαρχών. 

7. Την από 9.11.2006 αίτηση της «ΑΝΚΟ ΑΕ» για λογα¬ 
ριασμό του Δήμου Σιάτιστας. 

8. Το από 1.12.2006 πρακτικό της αρμόδιας Επιτροπής 
Ελέγχου, αποφασίζουμε: 

Την έγκριση του εφαπτόμενου χώρου, στον χώρο 
της προτεινόμενης θέσεως ΒΚ1 και βορειοανατολικά 
αυτής για την εγκατάσταση του βιολογικού σταθμού 
επεξεργασίας και καθαρισμού λυμάτων του Δήμου 
Σιάτιστας 

Τον χαρακτηρισμό του ρέματος Κοντολάκκια ως εν¬ 
διάμεσο αποδέκτη των επεξεργασμένων λυμάτων με 
τελικό αποδέκτη τον Αλιάκμονα. 

Τον καθορισμό των ποιοτικών χαρακτηριστικών των 
επεξεργασμένων αποβλήτων μετρουμένων στο φρεάτιο 
εξόδου ως εξής: 


ΒΟΩ5 

Τ88 

ΟΟΩ 

ΝΗ3-Ν 

Ν03-Ν 

Ρ(ολικός) 

Διαλ.02 

ΡΗ 


< 25 πηρ/Ι 

< 30 πηρ/Ι 
<100 ιτιρ/Ι 

< 2 ηηρ/Ι 

< 8 ΓΠ0/Ι 

< 4 ηηρ/Ι 
> 5 ηηρ/Ι 
6,5-8,5 


Θερμοκρασία 

Κολοβακτηριοειδή 

Εντερόκοκκοι 

Σαλμονέλες 


< 28° Θ 

< 200 ανά ΙΟΟιίπΙ 

< 200 ανά 100 ππΙ 
χωρίς παρουσία σε 1000 ιπΙ 

Απουσία τοξικών και επικινδύνων ουσιών. 

Ως προς τα υπόλοιπα στοιχεία να πληρούνται όσα 
αναφέρουν οι σχετικές διατάξεις για ευαίσθητους απο¬ 
δέκτες 19661/1982/1999 (ΦΕΚ 1811/Β729.9.1999), ώστε ο 
τελικός αποδέκτης μετά την είσοδο σ’ αυτόν των επε¬ 
ξεργασμένων αποβλήτων να έχει τα χαρακτηριστικά 
που αναφέρονται στην υπ’ αριθμ. 552 κοινή απόφαση 
Νομαρχών (Φ.Ε.Κ. 116/Β72.3.1984). 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Κοζάνη, 8 Δεκεμβρίου 2006 


Ο Νομάρχης 
ΙΟΡΔΑΝΗΣ ΑΝΔΡΕΑΔΗΣ 


Αριθμ. ΔΥ & ΚΠ/9292 (5) 

Έγκριση του προτεινόμενου χώρου ΒΚ2 για την εγκα¬ 
τάσταση του βιολογικού σταθμού επεξεργασίας και 
καθαρισμού λυμάτων των Δ.Δ. ΓΑΛΑΤΙΝΗΣ ΕΡΑΤΥ- 
ΡΑΣ ΚΑΛΟΝΕΡΙΟΥ ΔΗΜΟΥ ΑΣΚΙΟΥ. 

Ο ΝΟΜΑΡΧΗΣ ΚΟΖΑΝΗΣ 


Έχοντας υπόψη: 

1. Τον ν.2520/1940 περί Υγ. Διατάξεων. 

2. Τους ν.2218/940 και 2240/1994 «περί Ν.Α.». 

3. Την Υγ. Διατ. Ε1β/221/65 Φ.Ε.Κ. 138 τ. Β' όπως έχει 
τροποποιηθεί μεταγενέστερα «περί διαθέσεως λυμάτων 
και βιομηχανικών αποβλήτων». 

4. Το ν.2307/1995 «περί μεταβίβασης αρμοδιοτήτων». 

5. Την υπ’ αριθμ. 46399/1352/86 Φ.Ε.Κ. 438 τ. Β' υπουρ¬ 
γική απόφαση «Απαιτούμενη ποιότητα επιφανειακών 
νερών». 

6. Την υπ’ αριθμ. 552/1984 Φ.Ε.Κ. 115 τ. Β' κοινή απόφαση 
Νομαρχών. 

7. Την από 22.11.2006 αίτηση της «ΑΝΚΟ ΑΕ» για λο¬ 
γαριασμό του Δήμου Ασκιού. 

8. Το από 1.12.2006 πρακτικό της αρμόδιας Επιτροπής 
Ελέγχου, αποφασίζουμε: 

Την έγκριση του προτεινόμενου χώρο ΒΚ2 για την 
εγκατάσταση του βιολογικού σταθμού επεξεργασίας και 
καθαρισμού λυμάτων των Δ.Δ. ΓΑΛΑΤΙΝΗΣ ΕΡΑΤΥΡΑΣ 
ΚΑΛΟΝΕΡΙΟΥ ΔΗΜΟΥ ΑΣΚΙΟΥ 


Τον χαρακτηρισμό του ρέματος κοίτη ρέμα ως εν¬ 
διάμεσο αποδέκτη των επεξεργασμένων λυμάτων με 
τελικό αποδέκτη τον Αλιάκμονα. 

Τον καθορισμό των ποιοτικών χαρακτηριστικών των 
επεξεργασμένων αποβλήτων μετρουμένων στο φρεάτιο 
εξόδου ως εξής 


ΒΟϋ5 

Τ55 

ΟΟϋ 

ΝΗ3-Ν 

Ν03-Ν 

Ρ(ολικός ) 

Διαλ.02 

ΡΗ 


< 25 πηρ/Ι 

< 30 ππρ/Ι 
<100 ιτΐ 9 /Ι 

< 2 ιτΐ 9 /Ι 

< 8 πηρ/Ι 

< 4 ιτΐ 9 /Ι 
> 5 πηρ/Ι 
6,5-8,5 


θερμοκρασία < 28° Ο 

Κολοβακτηριοειδή < 200 ανά ΙΟΟιτιΙ 

Εντερόκοκκοι < 200 ανά 100 ιτιΙ 

Σαλμονέλες χωρίς παρουσία σε 1.000 γπΙ 

Απουσία τοξικών και επικινδύνων ουσιών. 

Ως προς τα υπόλοιπα στοιχεία να πληρούνται όσα 
αναφέρουν οι σχετικές διατάξεις για ευαίσθητους απο¬ 
δέκτες 19661/1982/1999 (Φ.Ε.Κ. 1811/τ. Β'/29.9.1999), ώστε 
ο τελικός αποδέκτης μετά την είσοδο σ’ αυτόν των 
επεξεργασμένων αποβλήτων να έχει τα χαρακτηριστικά 
που αναφέρονται στην υπ’ αριθμ. 552 κοινή απόφαση 
Νομαρχών (ΦΕΚ 116/Β'/2.3.1984). 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Κοζάνη, 8 Δεκεμβρίου 2006 


Ο Νομάρχης 
ΙΟΡΔΑΝΗΣ ΑΝΔΡΕΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. ΔΥΠ 6751 (6) 

Καθορισμός αποδέκτη και ειδικοί όροι διάθεσης των 
αποβλήτων των ελαιοτριβείων Νομού Λέσβου. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Την ΕΙβ/221/1965 Υγειον. Διάταξη. 

2. Το από 18.12.2006 πρακτικό της αρμόδιας επιτροπής. 

3. Την προηγούμενη απόφαση Νομάρχη με υπ’ αριθμ. 
πρωτ. ΔΥΠ οικ 4628/8.6.2000 «καθορισμός αποδέκτη και 
ειδικοί όροι διάθεσης υγρών αποβλήτων ελαιοτριβείων 
Ν. Λέσβου». 

4. Την υπ’ αριθμ. ΔΥΠ οικ. 2763/9.6.2005 απόφαση περί 
αναστολής της προηγουμένης. 

5. Την από Μαΐου 2006 τελική έκθεση του ερευνητικού 
προγράμματος Πανεπιστημίου Αιγαίου «Παρακολούθη¬ 
ση πιλοτικών ολοκληρωμένης διαχείρισης αποβλήτων 
ελαιουργείων». 

6. Το γεγονός ότι τα πιλοτικά προγράμματα απέδειξαν 
ότι υπάρχει μείωση των ακυρούμενων στερέων κατά 
80% και μείωση ΘΟϋ κατά 50% περιττού ενώ τα συ¬ 
στήματα τελικής διάθεσης υπεδάφεια δεν απέδωσαν, 
αποφασίζουμε: 

Να επιτραπεί η διάθεση των υγρών αποβλήτων των 
ελαιοτριβείων μετά από επεξεργασία: 

1) Σε ποτάμια, χείμαρρους, θάλασσα, αυλάκια, ρέματα, 
υπονόμους. 

2) Σε ανοιχτές επίγειες δεξαμενής (Ιαροοπε) ή απορ¬ 
ροφητικούς βόθρους μετά από έγκριση των αρμοδίων 
υπηρεσιών. 

Πριν την τελική διάθεση τα απόβλητα θα υφίστανται 
επεξεργασία με τους παρακάτω δύο τρόπους: (τα νερά 
πλύσης του ελαιοκάρπου μπορούν να οδεύουν απ’ ευ¬ 
θείας για τελική διάθεση): 

Α. 1 ος Τρόπος πρωτοβάθμιας επεξεργασίας: 

1. Εξουδετέρωση - κροκύδωση με διάλυμα υδρασβέ- 
στου σε δεξαμενή με μηχανική ανάδευση και χρόνο 
παραμονής 30-60 λεπτά. 

2. Καθίζηση σε κωνική δεξαμενή με χρόνο παραμο¬ 
νής τουλάχιστον 2 ώρες και συνεχή απομάκρυνση της 
λάσπης. 

3. Χώνευση της λάσπης με παραμονή τουλάχιστον 
7 ημερών. 

Β. 2 ος Τρόπος πρωτοβάθμιας επεξεργασίας: 

1. Αρχικός διαχωρισμός των αποβλήτων σε 3 κλάσμα¬ 
τα σε κλειστή Δεξαμενή Διαχωρισμού Φάσεων (από 
οπλισμένο σκυρόδεμα) όγκου με υδραυλικό χρόνο πα¬ 
ραμονής 5 ημερών. 

2. Απομάκρυνση των επιπλεόντων λιπών/ελαίων 
και άντληση ιούς για ανακύκλωση στον οριζόντιο 
φυγοκεντρητή (άβοαπίβι·) για περαιτέρω ανάκτηση 
λαδιού. 

3. Περιοδική απομάκρυνση της καθιζάνουσας λάσπης 
και ταφή της σε Αναερόβιους Λάκκους. 

4. Απομάκρυνση της χωνεμένης λάσπης από τους 
Αναερόβιους λάκκους και διάθεση της σε μη καλλιερ¬ 
γήσιμους αγρούς τρεις φορές ανά έτος. 

Για την καλή λειτουργία της Δεξαμενής Διαχωρισμού 
Φάσεων (ΔΔΦ) θα λαμβάνονται τα ακόλουθα μέτρα: 

- Καθημερινός έλεγχος της στάθμης των υγρών στη 


ΔΔΦ και στο αντλιοστάσιο μεταφοράς του μεσαίου 
κλάσματος (έξοδο της ΔΔΦ). 

- Εβδομαδιαίος προσδιορισμός των αιωρούμενων στε¬ 
ρεών στην έξοδο της ΔΔΦ. 

- Απομάκρυνση του βαρέως κλάσματος και των λιπών/ 
ελαίων από τη ΔΔΦ κάθε 30 ημέρες λειτουργίας του 
ελαιουργείου. Η απομάκρυνση των λιπών και ελαίων θα 
πρέπει να προηγείται της απομάκρυνσης του βαρέως 
κλάσματος. 

- Αδειασμα και καθάρισμα της ΔΔΦ πριν την έναρξη 
της επόμενης ελαιοκομικής περιόδου. 

- Προσθήκη νερού μέχρι ύψους 2 μέτρων στο Ιο δια¬ 
μέρισμα της ΔΔΦ στην αρχή της ελαιοκομικής περιό¬ 
δου για την αποφυγή λιπών και ελαίων στα υπόλοιπα 
διαμερίσματα. 

- Πριν την αφαίρεση (άντληση) της λάσπης από την 
τσιμεντένια δεξαμενή θα πρέπει να προηγείται η αφαί¬ 
ρεση (άντληση) των επιπλέοντων λιπών/ελαίων από το 1° 
διαμέρισμα της δεξαμενής. Αυτή η σειρά (πρώτα άντληση 
λιπών/ελαίων και έπειτα άντληση λάσπης) είναι πολύ ση¬ 
μαντική για να αποφευχθεί η μεταφορά λιπών/ ελαίων στα 
υπόλοιπα διαμερίσματα της δεξαμενής, λόγω πτώσης της 
στάθμης των υγρών από την άντληση της λάσπης. 

- Θα πρέπει να ελέγχονται και τα υπόλοιπα διαμερίσματα 
της δεξαμενής για το αν περιέχουν μεγάλη συγκέντρωση 
αιωρούμενων (λάσπης) ή επιπλέοντων λιπών/ελαίων. 

- Τ α επιπλέοντα λίπη/έλαια μπορούν, αν δεν περάσουν 
από τα μηχανήματα του ελαιουργείου για να ανακτηθεί 
(βιομηχανικό) λάδι, να τύχουν τις παρακάτω διαχειρι¬ 
στικές πρακτικές: 

α) Διάθεση μαζί με τη λάσπη στο λάκκο. 

β) Ενσωμάτωση τους στην ελαιοπυρήνα (εμπλουτι¬ 
σμός σε λάδι) ή κατευθείαν μεταφορά στο πυρηνελαι- 
ουργείο για την εξαγωγή πυρηνέλαιου. 

Γ. Οποιαδήποτε πιο προχωρημένη επεξεργασία είναι 
επιθυμητή. 

Στους αποδέκτες τα απόβλητα θα οδηγούνται με κλει¬ 
στούς αγωγούς, πριν τον αγωγό επιβάλλεται κατασκευή 
φρεατίου δειγματοληψίας. 

Όλα τα ελαιοτριβεία θα διαθέτουν κατάλληλα αποχω¬ 
ρητήρια υγιεινού τύπου, τα δε λύματα θα συγκεντρώ¬ 
νονται σε ξεχωριστό βόθρο. 

Γ ια την προστασία του περιβάλλοντος θα πρέπει να 
λαμβάνονται όλα τα απαραίτητα μέτρα από τους υπό¬ 
χρεους ώστε τόσο κατά τη λειτουργία όσο και μετά 
από αυτήν να μην δημιουργούνται ανθυγιεινές εστίες 
και οχληρές καταστάσεις. 

Πρόσθετα μέτρα πρέπει να λαμβάνονται για την προ¬ 
στασία των πηγών, πηγαδιών και γεωτρήσεων. 

Ο έλεγχος της τήρησης των παραπάνω ανατίθεται 
στις αρμόδιες υπηρεσίες και η μη εφαρμογή τους από 
τους υπόχρεους θα επισύρει τις νόμιμες κυρώσεις. 

Η ισχύς της ανωτέρω ως προς τους αποδέκτες ισχύει άμε¬ 
σα, ως προς τα συστήματα επεξεργασίας από 1.11.2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 19 Δεκεμβρίου 2006 

Ο Νομάρχης 
ΠΑΥΛΟΣ ΒΟΓΙΑΤΖΗΣ 

